recursal/SuperWikiNEXT-32B huggingface dataset:
**בריטני טליה האזרד** (באנגלית: **Brittany Talia Hazzard**; נולדה ב-14 ביוני 1990) הידועה בשם הבמה **סטארה** (באנגלית: **Starrah**), היא פזמונאית, זמרת וראפרית אמריקאית.

קריירה
------

סטארה כתבה או הייתה שותפה לכתיבת שירים מרובים שהגיעו ל-20 העליונים במצעד הבילבורד הוט 100 בארצות הברית, כולל "Needed Me" של ריהאנה, "Wild Side" של נורמני (בהשתתפות קארדי בי), "Now or Never" של הלסי, "2 Phones" של קווין גייטס, "No Frauds" של ניקי מינאז', דרייק וליל ויין ו-"Fake Love" של דרייק. שלושה שירים שהיא הייתה שותפה לכתיבתם הגיעו למקום הראשון, "Havana" של קמילה קביו (בהשתתפות יאנג ת'אג), "Girls Like You" של מארון 5 (בהשתתפות קארדי בי), ו-"Savage (Remix)" של מייגן די סטליון (בהשתתפות ביונסה), כאשר האחרון מביניהם בה בפרס גראמי בקטגוריית "שיר הראפ הטוב ביותר".

היא השתתפה ביצירת אלבומי האולפן *Birds in the Trap Sing McKnight* של טראוויס סקוט, *Funk Wav Bounces Vol. 1* של קלווין האריס, כולל הלהיט הבין-לאומי "Feels" בהשתתפות פארל ויליאמס, קייטי פרי וביג שון. כאמנית, סטארה הוציאה פרויקט משותף עם דיפלו, בשם Starrah x Diplo*‏ (2017)*.

בשנת 2019, עבדה עם הזמרת-יוצרת האמריקאית מדונה, על אלבום האולפן הארבעה-עשר, *Madame X*. במסגרת האלבום, עבדה על "Future" (ביחד עם קוואבו), "Crave" (ביחד עם סוואה לי), "Crazy",‏ "Come Alive",‏ "Looking for Mercy" ו-"I Rise". במסגרת האלבום, עבדה על רצועת דמו בשם "Back That Up to the Beat". גרסת הדמו המקורית של השיר משנת 2015, החלה לזכות לפופולריות בטיקטוק ובשל הביקוש הרב, מדונה הוציאה אותו לאחר שני הקמפיינים הפרסומיים של *Rebel Heart* ו-*Madame X*, כסינגל בפני עצמו, בנוסף לגרסה מהירה שלו. השיר יצא לאור ב-30 בדצמבר 2022 בשירותים הדיגיטליים וזכה להצלחה ברחבי העולם וברשתות המדיה בפרט.

קישורים חיצוניים
----------------

* סטארה, ברשת החברתית פייסבוק
* סטארה, ברשת החברתית אקס (טוויטר)
* סטארה, ברשת החברתית אינסטגרם
* סטארה, במסד הנתונים הקולנועיים IMDb (באנגלית)
* סטארה, באתר אייטונס (באנגלית)
* סטארה, באתר ספוטיפיי
* סטארה, באתר סאונדקלאוד (באנגלית)
* סטארה, באתר Last.fm (באנגלית)
* סטארה, באתר AllMusic (באנגלית)
* סטארה, באתר MusicBrainz (באנגלית)
* סטארה, באתר דיזר
* סטארה, באתר Discogs (באנגלית)
* סטארה, באתר Genius
* סטארה, באתר בילבורד (באנגלית)
* סטארה, באתר טיידל (באנגלית)

הערות שוליים
------------

1. ↑  "Credits / Charli XCX / Number 1 Angel"
2. ↑  Pigeons & Planes: The Best in New Music Discovery and Curation, complex (באנגלית אמריקאית)
3. ↑  Alex Zidel, Starrah Releases Debut Single "How It Goes", HotNewHipHop, ‏2020-08-12 (באנגלית אמריקאית)
4. ↑  "Brittany Hazzard", www.grammy.com
5. 1 2  *Madame X (Deluxe)*, 2019-06-14, נבדק ב-2023-03-01
6. ↑  Madonna releases demo version of 'Back That Up To The Beat', OUTInPerth | LGBTQIA+ News and Culture, ‏2023-01-01
7. 1 2  Kevin Kayhart, Madonna tases Back That Up To The Beat (TikTok version) in leather, Mail Online, ‏2022-12-19

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 6700 1294
* MusicBrainz: e96edb5d-52c3-4ba9-8097-9a4e8c5e2f88
* VIAF: 27156917221954792988
* WorldCat (עם VIAF): 27156917221954792988

 |
חזית בית הסראייה לאחר שהבניין פוצץ על ידי איבזוב.
הודעת לח"י על פיצוץ בית הסראייה ביפו.
**אלישע איבזוב** (1 במרץ 1923 – 7 במרץ 1948) היה איש לח"י, נודע בכינויו המחתרתי "שמואל".

קורות חיים
----------

איבזוב נולד ב-1 במרץ 1923 בטיפליס שבברית המועצות לאליהו ולשולמית (לבית אינז). לאיבזוב שני אחים ושלוש אחיות. בשנת 1924 בהיות איבזוב בן שנה עלתה המשפחה לארץ ישראל והתיישבה בירושלים. בשנת 1933 עברה המשפחה לתל אביב והתגוררה על גבול יפו.
בפרוץ מאורעות תרצ"ו עברה המשפחה להתגורר בשכונת שפירא. איבזוב למד בתלמוד תורה בשכונה וכדי לסייע לפרנסת משפחתו, עבד גם כפועל חקלאי. בצעירותו הצטרף למפלגה הקומוניסטית, אך מאחר שהמפלגה התנגדה לציונות, פרש ממנה. 

בשנת 1943 נשא לאשה את רבקה ונולד להם בן – יעקב. אולם הזוג נפרד והילד, שחי עם אמו, לא הכיר את אביו. 
בשנת 1945 הצטרף אלישע ללח"י והחל להשתתף בפעילות המחתרת. אחת הפעולות המרשימות והחשובות הייתה: פיצוץ בניין 'הסראיה' בכיכר השעון ביפו, ב־4 בינואר 1948, בו שכנה מפקדת הכנופיות. איבזוב, וחבר מחתרת נוסף - רחמים חכמוב, שניהם מחופשים לערבים ומצוידים בתיעוד מתאים, עברו את מחסומי הביקורת, נכנסו ליפו, והעמידו משאית טעונה בחומרי נפץ ליד המפקדה. שומרי הבניין שחשדו בהם, ירו ורדפו אחריהם, אך איבזוב וחכמוב הצליחו להימלט ולהגיע בשלום לתל אביב. בניין הסראייה נהרס כליל וקבר תחתיו כשבעים פורעים ומנהיגיהם. לפעולה זו הייתה השפעה רבה על המורל של תושבי יפו הערבים.

לאחר פיצוץ הסאריה יצא איבזוב מחופש לערבי שוב למשימת חבלה וב-5 במרץ 1948, כשהוא נוהג משאית נפץ לאזור שכם, כדי לפוצץ את מפקדתו של פאוזי קאוקג'י, מפקד 'צבא ההצלה הערבי'.

איבזוב נחשד ונעצר באחד המחסומים, לאחר שמורה הדרך שהדריך אותו בגד בו, נחקר, עונה והוצא להורג. הלח"י חטף נכבדים ערבים משייח' מוניס כבני ערובה במגמה להחליפם באיבזוב, אך הוא הוצא להורג קודם לכן. לצורך פרוק מטען החבלה הובאו שני מומחים בריטיים לחומרי נפץ (סטיבנסון והיט, שהיו אחראים לפיצוץ ברחוב בן־יהודה בירושלים). המשאית התפוצצה והם נהרגו, ועמם שני בריטים ומספר ערבים.

בני משפחתו של איבזוב פעלו, בעזרתו של הרב הראשי לצה"ל שלמה גורן, לגלות את גופתו של אלישע ולהביאה לקבורה במדינת ישראל, והוא נטמן בחלקה צבאית של בית הקברות נחלת יצחק.
לבנו יעקב שלושה ילדים. הבכור נושא את שם סבו, אלישע.

קישורים חיצוניים
----------------

* אלישע איבזוב באתר הלח"י
* קורות חיים (אורכב 18.02.2020 בארכיון Wayback Machine) באתר גל-עד
* קורות חיים באתר "נזכור את כולם"

הערות שוליים
------------

1. ↑  תיאור הפעולה באתר "נזכור את כולם"

משאית הנפץ בדרכה לפיצוץ המפקדה של קאוקג'י בשכם.
מודעה לזכרו של איבזוב שהוצאה על ידי הלח"י
**רות הילמן** (פרידמן-לבוב) (3 בנובמבר 1917 – יוני 2010) הייתה פסנתרנית ומורה למוזיקה ישראלית, מייסדת ומנהלת הקונסרבטוריון העירוני באר שבע.

ביוגרפיה
--------

רות פרידמן-לבוב נולדה בנובמבר 1917 במוסקבה שלאחר מהפכת אוקטובר, בתם של שרה ואריה פרידמן-לבוב, זמר אופרה ושירי עם יהודיים. בשנת 1921 עלתה לארץ ישראל עם משפחתה. בשנת 1924 התיישבה המשפחה בחיפה, וב-1927 נשא אביה בשנית את צפורה בן-גוריון (אחותו הצעירה של דוד בן-גוריון), אחות, אלמנה ואם לשני נערים בני גילה, אריה בן-גוריון (יליד 1916; לימים ממייסדי קיבוץ בית השיטה, פעיל חינוך ותרבות, מקים ארכיון החגים הבין-קיבוצי) ועמנואל בן-גוריון (יליד 1919; לימים כתב לענייני מדע בעיתוני הארץ ומחבר ספרים פופולריים בנושא תעופה). אביה היה זמר, מורה לזמרה בבתי ספר, מנצח מקהלות נוער ופועלים בעיר, מנחה שירה בציבור, ממייסדי המכון למוזיקה בחיפה וסגן המנהלת שלו וכיהן כיו"ר אגודת האמנים והמורים למוזיקה בחיפה, ובית המשפחה שברחוב ארלוזורוב 26 בשכונת הדר הכרמל בחיפה היה מוקד של פעילות מוזיקלית ובית ועד לחוג שוחרי המוזיקה בעיר.
אריה, רות ועמנואל למדו בבית הספר הריאלי. בנעוריה למדה במכון למוזיקה שניהל אביה. מיד עם סיום לימודיה התיכוניים נסעה ללמוד נגינה בפסנתר באקדמיה למוזיקה בווינה, ולאחר שסיימה שבה ב-1938 ארצה ולימדה בשנים 1938–1941 נגינה בפסנתר ותאוריה במכון למוזיקה בחיפה.
שירתה ב"הגנה".

בחודש ספטמבר 1940 נישאה לישראל הילמן (יליד 1915), תעשיין ומנהל (בנו של התעשיין הלל הילמן). המשפחה השתקעה ברמת גן, ובני הזוג היו הורים לבן ובת, איתן הילמן ועירית פיין.

מ-1941 לימדה במשך עשרים שנה במקביל בנתניה וברמת גן. באוגוסט 1961 הגיעה לבאר שבע בעקבות בעלה שנתמנה למזכיר חברת מפעלי ים המלח, ייסדה וניהלה את הקונסרבטוריון העירוני בבאר שבע, במשך עשרות שנים. נסים אלשיך, שהיה שותף לייסוד הקונסרבטוריון וכיהן כשנים רבות כסגן המנהלת, החליף אותה כמנהלו.

הייתה חברת המועדון הישראלי למוזיקה קאמרית.
כיהנה כראש מחלקת התרבות בויצו רמת גן. בהמשך כיהנה כסגנית-נשיאת מועדון הסורופטימיסט בבאר שבע.

בבאר שבע התגוררה ברחוב סוקולוב 8. בשנים האחרונות לחייה התגוררה בגני עומר שבעומר. נפטרה בקיץ 2010, בגיל 92.

תארים והישגים
-------------

* בשנת 1983 זכתה הילמן בפרס "תמר הזהב".
* בשנת 1988 בתואר יקירת העיר באר שבע.

הנצחה
-----

אולם הקונצרטים המרכזי של הקונסרבטוריון העירוני באר שבע נקרא על שמה.

בבאר שבע נקרא רחוב על שמה.

לקריאה נוספת
------------

* רות הילמן, 'צלילים במדבר: סיפור הקונסרבטוריון וחיי המוזיקה בבאר-שבע', **אופוס** 2 (1989), 27–29.
* 'רות הילמן – חזון ומנהיגות', **אופוס** 2 (1989), 30.

* 'Hillman, Ruth,' in: *Who's Who in World Jewry*, 1972, p. 399.

הערות שוליים
------------

1. ↑  רות הילמן באתר Geni
2. ↑  רות פרידמן-לבוב – ישראל הילמן: באים בברית הנשואין, דבר, 3 בספטמבר 1940.
3. ↑  ש.גבעון, מתרחב חוג הלומדים בקונסרבטוריון באר שבע, מעריב, 15 בפברואר 1962
4. ↑  נקבעו חתני "תמר הזהב", דבר, 12 באוקטובר 1983
**ערוץ החדשות היהודי** (באנגלית: **Jewish News One** או **JN1**) היה ערוץ טלוויזיה בינלאומי העוסק בחדשות העולם היהודי בתפוצות ובמדינת ישראל.

היסטוריה
--------

הערוץ הוקם על מנת לתת ליהודי העולם אפשרות ליהנות ממדיה שקשורה ליהודים ולא עוסקת בנושאים אחרים. הערוץ הציג עצמו כמוסד ללא כוונת רווח, כערוץ חופשי, ללא קשר למדינה או ממשלה מסוימת וללא אג'נדה פוליטית. התורם העיקרי למימון הערוץ היה האוליגרך איגור קולומויסקי, יחד עם האוליגרך ודים רבינוביץ'. מנהל הערוץ היה בנו של ודים רבינוביץ', אולג רבינוביץ'.

הערוץ החל לשדר ב-21 בספטמבר 2011.

הערוץ שידר מבזק חדשות כל חצי שעה ומשלב תוכניות בנושאי יהדות. הוא פעל ממשרדים במגדל משה אביב ברמת גן, וממשרדים בקייב באוקראינה.

הערוץ נסגר וסיים את שידוריו במאי 2014, לאחר שפיטר את כל העובדים בישראל. הערוץ המשיך לפעול באוקראינה, תחת שם חדש, "UN1", והחל להתמקד בחדשות פנים-אוקראיניות.

שפות שידור
----------

בזמן שפעל, ניתן היה לקלוט את הערוץ בשפות שידור שונות : אנגלית, רוסית, אוקראינית, צרפתית, ספרדית וערבית.

ראו גם
------

* i24news

קישורים חיצוניים
----------------

* 

* אתר האינטרנט הרשמי של ערוץ החדשות היהודי

הערות שוליים
------------

1. ↑  איתמר כהן, איגור קולומויסקי, באתר TheMarker
2. ↑  אלכסנדר כץ, ביה"ד לעבודה: בוטלו פיטורי 6 עובדי ערוץ החדשות היהודי jn1 שהתאגדו, באתר אייס, 20 במאי 2014
הרב **מיכאל חסין** (נולד בט' בכסלו ה'תשט"ז, 24 בנובמבר 1955) הוא רב ספרדי-ליטאי, ראש מוסדות "שער התורה" ברחובות, רב קהילת "חניכי הישיבות" הספרדים ודיין בבית הדין "בד"ץ מהדרין" שבראשות הרב אברהם רובין.

ביוגרפיה
--------

נולד בטבריה ליצחק יעקב ושושנה. אביו היה יליד צרפת ממשפחה שמוצאה במקנס ומיוחסת למשורר רבי דוד חסין. למד בתלמוד תורה בטבריה ובגיל 13 החל ללמוד בישיבה קטנה בבאר יעקב.

ב-1969 החל ללמוד בישיבת גרודנא, שם הכיר את רבו הרב שמואל רוזובסקי. ב-1979 נישא למרים מרציאנו והזוג התגורר במקום מגורי הוריה, באר יעקב. הוא התמנה להעביר שיעורים בישיבת "שארית-יוסף" של הרב נסים טולדנו. בתקופה זו שימש גם ר"מ בישיבת "באר-יעקב" לצעירים, שנסגרה כעבור זמן. במקביל עמד במשך שנים בראשות כולל אברכים "שער התורה" בבני-ברק.

בשנת תשנ"ד עבר להתגורר ברחובות, שם התמנה כרב קהילת חניכי-הישיבות הספרדים "בית שמואל", המונה כ-200 משפחות (2017). הוא נסמך לרבנות בידי הרב משה שמואל שפירא, הרב ניסים קרליץ, הרב יצחק זילברשטיין ועוד.

בשנת ה'תש"ס הקים ברחובות ישיבה קטנה ספרדית בשם "ישיבה קטנה למצוינים", שבה לומדים נכון ל-2018 כמאה תלמידים. תחת מוסדות עמותת "שער התורה" שבראשותו, מתקיימות גם פעילויות צדקה וחסד.

בשנת ה'תשס"ה מונה לדיין ב"בד"ץ מהדרין".

חיבוריו
-------

שני ספריו נקראים "שמור וזכור" וכתובים בסגנון המשלב למדנות ישיבתית עם פסיקת הלכה. הראשון עוסק במצות תוספת שבת, והשני בענייני מלאכת בורר.

בשנת תשע"ו הוקם מכון להוצאת שאר כתביו. בשנת תשע"ז, החל המכון לפרסם מדי שבוע עלון שבת בשם "קוראי עונג" ובו מכתביו ודרשותיו על פרשת השבוע. העלון ומחולק בעיר רחובות ומופץ גם בדואר אלקטרוני.

קישורים חיצוניים
----------------

* ראיונות של הרב מיכאל חסין לאתר "אחינו":
	+ "הרגע הזה שמישהו הוריד את השאלטר של המדינה" - עם שלום יצחקי.
	+ "הימים הראשונים בישיבה"
	+ "איך חוזרים בתשובה" - עם יוסי איזק.
* ריאיון לאתר "רחובות BE106"
	+ "אמרו לי לך לצבא ואחר כך נדבר איתך" - עם מנדי ריזל.

הערות שוליים
------------

1. ↑  מיכאל חסין שמור וזכור תוספת שבת עמוד 187 שורה 8
2. ↑  מתוך הסכמת הרב חיים פינחס שיינברג לספר שמור וזכור, בורר, עמוד 7
3. ↑  ראו אתר העמותות
4. ↑  אותיות\_הפרשה\_ויצא.pdf עלון קוראי עונג פרשת ויצא תשע"ח] עלון קוראי עונג פרשת תולדות תשע"ח
**פרנסואה זולא** (בצרפתית: **François Zola**‏, 7 באוגוסט 1796 - 27 במרץ 1847), שנולד בשם Francesco Antonio Giuseppe Maria Zolla (פרנצ'סקו אנטוניו ג'וספה מריה זולא) בוונציה היה איש צבא ומהנדס צרפתי, בונה סכר זולא ואבי אמיל זולא.

משפחת זולא הייתה משפחת אנשי צבא שמוצאה בעיר זאדאר שבדלמטיה ומכאן השם זולא. סבא של פרנסואה, אנטוניו זולא, היה קפטן של יחידת חיילים איטלקיים בשירות הרפובליקה של ונציה. אבא של פרנסואה, שארל זולא, למד במכללה הצבאית של ורונה, היה קפטן בחיל ההנדסה ומ-1801 היה המפקח הכללי של מבני הציבור של ונציה. הוא נישא פעמיים, פעם שנייה, ב-1782, לאימו של פרנסואה, צעירה יווניה מקורפו. פרנסואה היה הילד השלישי, שנולד לזוג.

מאוקטובר 1810 למד זולא בבית הספר הצבאי המלכותי של פאביה. באפריל 1812 סיים את לימודיו והוצב כסגן משנה ברגימנט הרגלים הקלים. ביולי הועלה לדרגת סגן והועבר לרגימנט הארטילריה המלכותית האיטלקית. לאחר נפילת נפוליאון ב-1815 שירת זולא בגדוד אוסטרי של ממלכת לומברדיה-ונטו עד 1821. בשנים 1817 - 1818 הרשה לו הצבא ללמוד באוניברסיטת פאדובה, שם קיבל הסמכה כמהנדס ודוקטורט במתמטיקה.

סכר זולא הקרוי על שם בונהו, פרנסואה זולא
ב-1821 עזב את הצבא ונסע לאוסטריה, שם עבד במדידות הקדסטר באוסטריה עילית. זולא פיקח על בניית המסילה עבור הרכבת הרתומה לסוסים בין צ'סקה בודיוביצה ובין לינץ, מסילת הרכבת הראשונה באירופה היבשתית.

ב-1830 עזב את אוסטריה, עבר לזמן מה להולנד ולאחר מכן לאנגליה ולבסוף השתקע בצרפת וגם שינה את שמו הפרטי מ"פרנצ'סקו" ל"פרנסואה". הוא התגייס ללגיון הזרים הצרפתי, שזה עתה הוקם, בדרגת סגן. באוקטובר 1832 יצא אל אלג'יריה, התפטר ועבר למרסיי, מקום בו עבד כמהנדס של עבודות ציבוריות. בהמשך הגיע לפריז, שם, ב-16 במרץ 1839 נשא לאישה את אמילי אובר, הצעירה ממנו ב-23 שנים. כעבור שנה, ב-2 באפריל 1840, נולד בנם, אמיל זולא.

המעבר לפרובנס
-------------

מגפת כולירה, שהתחילה בהודו והתפשטה על פני כל אירופה, הגיעה לצרפת במחצית הראשונה של שנות השלושים של המאה ה-19 וגרמה ליותר ממאה אלף מיתות. התפרצות נוספת של הכולירה באקס-אן-פרובאנס, ב-1837, שכנעה את הרשויות שחייבים לפתור את בעיית מי השתייה. פרנסואה זולא הציע תוכנית להובלת מים מהר סנט-ויקטואר, באמצעות סכר ותעלה - התוכנית התקבלה על ידי מועצת העיר ב-18 באפריל 1843 ובעקבות זאת עברו זולא ובני ביתו לאקס-אן-פרובנס.

לצורכי מימון הפרויקט הקים זולא חברה עם שותפים עסקיים ובעל המניות הגדול ביותר היה ז'ול מיגון. הסכר הוקם והתחילו העבודות על התעלה, אולם מותו של פרנסואה זולא, ב-27 במרץ 1847, מדלקת ראיות קטע את העבודה והחלה התדינות משפטית על החברה.

ההנצחה
------

לאחר מותו של זולא השתלטו אחרים על המפעל שיזם והם העבירו אותו על שמם, אולם כעבור זמן השלטונות המקומיים קראו לסכר, לאגם המלאכותי שהוא יצר וגם לתעלה על שמו של זולא.

לפי בקשה של בנו, הסופר אמיל זולא, נקראה שדרה בעיר אקס-דה-פרובאנס על שם אביו ומאוחר יותר, לאחר מות הסופר שונה השם לשדרה על שם פרנסואה ואמיל זולא.

קישורים חיצוניים
----------------

ויקישיתוף מדיה וקבצים בנושא **פרנסואה זולא** בוויקישיתוף

הערות שוליים
------------

1. ↑  Barrage François-Zola (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb10746997b (data)
* GND: 114256696X
* ISNI: 0000 0000 4262 0479
* LCCN: nb2003054913
* SUDOC: 069300801
* VIAF: 9357709
* WorldCat: lccn-nb2003054913

 |
**תחנת הרדיו הצבאית פייר-סור-אוט** (בצרפתית: **Station hertzienne militaire de Pierre-sur-Haute**) הוא מתקן קשר של חיל האוויר הצרפתי הממוקם באתר בגודל 300 דונם בחבל אוברן-רון אלפ.

בשנת 1913 נבנה טלגרף סמפור במיקומו של המתקן הצבאי הנוכחי. המבנה המקורי היה בניין אבן קטן, עם סמפור על הגג. בשנת 1961, במהלך המלחמה הקרה, נאט"ו ביקשה מהצבא הצרפתי לבנות את המתקן כחלק מרשת הקשר. ברשת זו התחנה פייר-סור-אוט (או FLYZ) שימשה ממסר בין תחנת (Lachens (FNIZ בדרום ובין תחנת (Mont-Août (FADZ בצפון המתקן של נאט"ו השתמש בציוד זירוי טרופוספירי מתוצרת ארצות הברית כדי להעביר אותות קול וטלגרף ברשת המשתרעת בין טורקיה לחוג הארקטי בנורווגיה.

תפקידים
-------

תחנת פייר-סור-אוט מנוהלת על ידי חיל האוויר הצרפתי. התחנה משמשת לשידורי פיקוד של יחידות מבצעיות, לרבות כחלק ממערך הנשק הגרעיני הצרפתי.

בניינים באתר
------------

באתר שלושה מגדלי תקשורת. הגבוה בהם הוא מגדל תקשורת אזרחי שגובהו 55 מטר. בראש מגדל תקשורת זה ממוקם מכ"ם הפועל מאז 18 באוגוסט 2009 במתחם בניינים המשמשים מוסכים, מבני מגורים, המקושרים זה לזה באמצעות מנהרות שאורכם הכולל 400 מטרים במטרה לאפשר מעבר בין הבניינים בשלג הכבד בחורף.

### מתקנים תת-קרקעיים

הבונקר התת-קרקעי של המתקן הוא בונקר אב"ך המוגן מפני פולסים אלקטרומגנטיים באמצעות כלוב פאראדיי וכולל לחץ חיובי כדי למנוע ממזהמים מלהיכנס למתקן. הבונקר משמש לפיענוח התשדורות. הוא כולל אספקת מים וחשמל עצמית.

בקשת המחיקה מוויקיפדיה הצרפתית
------------------------------

באפריל 2013 פנתה המינהלת המרכזית למודיעין פנים של צרפת (DCRI) לקרן ויקימדיה בדרישה להסיר את הערך "תחנת הקשר הצבאית בפייר-סור-אוט" מוויקיפדיה הצרפתית בטענה שהוא חושף מידע מסווג. משתמש ויקיפדיה בעל הרשאה למחוק ערכים זומן לחקירה, אף שלא הוא כתב את הערך, ואולץ למחוק אותו תחת האיום שייעצר אם לא יעשה זאת. הערך נמחק, אך הושב לדפי ויקיפדיה באותו היום. עם היוודע הידיעה, הפך לערך הנצפה ביותר בוויקיפדיה הצרפתית בסוף השבוע של 6–7 באפריל, עם יותר מ-120 אלף צפיות.

ראו גם
------

* אפקט סטרייסנד

קישורים חיצוניים
----------------

ויקישיתוף מדיה וקבצים בנושא **תחנת הרדיו הצבאית פייר-סור-אוט** בוויקישיתוף

הערות שוליים
------------

1. ↑   ובנוסף
2. ↑
3. ↑
4. ↑  קישור לערך בצרפתית
5. ↑  כתבה מתורגמת מהעיתון הצרפתי "לה מונד", ויקיפדיה: השב"כ הצרפתי דרש למחוק ערך תחת איומים, באתר הארץ, 9 באפריל 2013
6. ↑  סטטיסטיקת צפיות בערך Station hertzienne militaire de Pierre-sur-Haute
**ווייסלאב מרינקוביץ'** (בסרבו-קרואטית: **Vojislav Marinković**, בסרבית קירילית: **Војислав Маринковић**‏; 13 במאי 1876, בלגרד, נסיכות סרביה – 16 בספטמבר 1935, בלגרד, ממלכת יוגוסלביה) היה פוליטיקאי יוגוסלבי יהודי אשר כיהן כשר הכלכלה, שר הפנים, שר חוץ בשתי כהונות, ולתקופה קצרה כראש ממשלת ממלכת יוגוסלביה.

קורות חיים
----------

ווייסלאב מרינקוביץ' נולד בבלגרד לדימיטריה מרינקוביץ' (1835–1911), שהיה פוליטיקאי ועורך דין, ולווליקה לבית קליין, בת הקהילה היהודית שבעיר. אחיו פאבלה מרינקוביץ' (1866–1925) היה פוליטיקאי ודיפלומט אשר כיהן כשר החינוך והדתות של ממלכת סרביה ובהמשך גם ממלכת הסרבים, הקרואטים והסלובנים וכשגריר ממלכת סרביה בממלכת רומניה.

ווייסלאב מרינקוביץ' רכש השכלה תיכונית וכן רכש תואר במשפטים באוניברסיטת בלגרד. בהמשך, רכש דוקטורט במדע המדינה בהתמחות בכלכלה פוליטית בסורבון. ב-1906 כיהן כסגן יושב ראש הפרלמנט של ממלכת סרביה, ובהמשך כיהן כשר הכלכלה של הממלכה. במהלך מלחמת העולם הראשונה, לאחר כיבוש סרביה על ידי מעצמות המרכז, המשיך בכהונתו במסגרת הממשלה הגולה. ב-1919 השתתף כנציג רשמי של סרביה בוועידת השלום בפריז. לאחר כינון ממלכת הסרבים, הקרואטים והסלובנים כיהן במספר כהונות שר, ובכללן שר החוץ בממשלותיהם של ליובומיר דווידוביץ', וולימיר ווקיצ'ביץ' ואנטון קורושץ.

בינואר 1929, לאחר שהמלך אלכסנדר הראשון פיזר את הפרלמנט והחיל דיקטטורה בממלכה, צורף מרינקוביץ' לממשלתו של הגנרל פטר ז'יבקוביץ'. באפריל 1932 החליף את ז'יבקוביץ' כראש הממשלה ומיתן מאוד את צעדי הדיכוי הפוליטי של קודמו. ביולי התפטר מרינקוביץ' בלחצו של המלך אלכסנדר בשל הקו הליברלי שהוביל. במקומו מונה שר הפנים מילאן סרשקיץ' לראש הממשלה. סרשקיץ', שדגל בקו נוקשה, נאלץ להתפטר אף הוא לאחר תקופה קצרה. התפקיד הוצע שוב למרינקוביץ', והלה העמיד מספר תנאים לקבלתו, שנדחו על הסף על ידי המלך אלכסנדר הראשון. ב-1934, לאחר שנרצח המלך אלכסנדר הראשון ופאבלה, נסיך יוגוסלביה מונה לעוצר המלוכה, הצטרף מרינקוביץ' לממשלתו של ניקולה אוזונוביץ' כשר בלי תיק.

מרינקוביץ' היה נשוי לציירת אנה לוזאניץ' (אנ') (1973–1881), והזוג היה חשוך ילדים. הוא נפטר בבלגרד ונקבר בבית הקברות החדש בבלגרד.

קישורים חיצוניים
----------------

ויקישיתוף מדיה וקבצים בנושא **ווייסלאב מרינקוביץ'** בוויקישיתוף
* יהודים נודעים בסרביה, באתר savezscg.org, עמודים 148–149 (בסרבית)
* ווייסלאב מרינקוביץ', באתר אנציקלופדיה בריטניקה (באנגלית)

הערות שוליים
------------

1. ↑  ווייסלאב מרינקוביץ' - ביוגרפיה, באתר אנציקלופדיה בריטניקה (באנגלית).
2. ↑  ווייסלאב מרינקוביץ' - ביוגרפיה, באתר biolex.ios-regensburg.de (בגרמנית).

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb10552352m (data)
* GND: 133599809
* ISNI: 0000 0000 4398 8443
* LCCN: no00068227
* SUDOC: 057312400
* VIAF: 47956982
* WorldCat: lccn-no00068227

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ווייסלאב מרינקוביץ'"**.
**קארן בס** (באנגלית: **Karen Bass**; נולדה ב-3 באוקטובר 1953) היא פוליטיקאית אפרו-אמריקאית, חברת המפלגה הדמוקרטית, המכהנת כראשת העיר ה-43 של לוס אנג'לס, מאז דצמבר 2022. היא האישה הראשונה שנבחרה לכהן בתפקיד. לפני כן כיהנה כנציגת המחוז מחוז הקונגרס ה-37 של קליפורניה בבית הנבחרים של ארצות הברית.

ביוגרפיה
--------

בס נולדה וגדלה בלוס אנג'לס. היא בוגרת אוניברסיטת המדינה של קליפורניה בדומינגז הילס ותוכנית עוזרי רופא באוניברסיטת דרום קליפורניה. היא עבדה במרפאה מקומית בלוס אנג'לס והחל מ-1990 הייתה פעילה קהילתית.

ב-2004 נבחרה לכהן באספה הלאומית של קליפורניה. במאי 2008 נבחרה ליושבת ראש האספה הלאומית בכך הייתה לאפרו-אמריקאית הראשונה המכהנת כיושבת ראש אחד מבתי המחוקקים של מדינות ארצות הברית.

בנובמבר 2010 נבחרה לנציגת המחוז ה-33 של קליפורניה בבית הנבחרים של ארצות הברית. בבחירות הבאות נבחרה לנציגת המחוז ה-37 ומאז נבחרה ברציפות לכהונות נוספות.

בשלהי ספטמבר 2021 הכריזה בס על כוונתה להתמודד לתפקיד ראש עיריית לוס אנג'לס, וכפועל יוצא על פרישתה מבית הנבחרים האמריקאי עם התפזרות הקונגרס ה-117 של ארצות הברית בראשית ינואר 2023. בבחירות שהתקיימו ב-8 בנובמבר 2022, נבחרה עם מעל 43% מהקולות והושבעה לתפקיד ב-11 בדצמבר 2022 על ידי סגנית נשיא ארצות הברית, קמלה האריס ונכנסה לתפקיד יום למחרת. היא האישה הראשונה שנבחרה לכהן בתפקיד. 

בס גרושה, היא אם לבת שנהרגה בתאונת דרכים ב-2006.

קישורים חיצוניים
----------------

ויקישיתוף מדיה וקבצים בנושא **קארן בס** בוויקישיתוף
* 

* אתר האינטרנט הרשמי של קארן בס
* קארן בס, ברשת החברתית פייסבוק

* קארן בס, ברשת החברתית אקס (טוויטר)

* קארן בס, ברשת החברתית אינסטגרם

* קארן בס, סרטונים בערוץ היוטיוב
* קרן בס באתר בית הנבחרים
* קארן בס באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  קלודיה גריסיילס, Rep. Karen Bass Launches Campaign To Be The Next Mayor Of Los Angeles, באתר NPR‏, 27 בספטמבר 2021 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2020090517
* SNAC: w6s28stz
* US Congress: B001270
* VIAF: 6493159699940103500002
* WorldCat (עם VIAF): 6493159699940103500002

 |
אגן הניקוז של אגם דונגטינג והנהרות המרכזיים הזורמים לתוכו
**אגם דונגטינג** (בסינית: **洞庭湖**, פין-יין: **Dòngtíng hú**) הוא אגם המים המתוקים השני בגודלו ברפובליקה העממית של סין, לאחר אגם פויאנג, שבמחוז ג'יאנגשי, אגם דונגטינג שוכן בצפון-מזרח מחוז חונאן בדרום המדינה. האגם מהווה אגן ניקוז של נהר היאנגצה, כך ששטחו ונפחו משתנים עם זרימות הנחלים, בהתאם לעונה (3,000-20,000 קמ"ר). הפרובינציות חוביי וחונאן נקראות על שם המיקום שלהם ביחס לאגם: בסינית, **חוביי** משמעו "צפונית לאגם" ו**חונאן**, "דרומית לאגם".

לדונגטינג ישנה משמעות רבה בתרבות הסינית. הוא נחשב מקום המוצא של מרוצי סירות הדרקון. באגם האי המיתולוגי "אי הנסיכות" (君山島, Junshan Island) האגם גם בית גידול של הדולפין "Neophocaena phocaenoides" שנמצא בסכנת הכחדה.

גאוגרפיה
--------

בתקופת יולי-ספטמבר, שיטפונות מנהר היאנגצה ממלאים את האגם, ומגדילים אותו מאוד. שטח האגם, שבדרך כלל הוא 4,350 קמ"ר, עשוי לגדול ל-20,000 קמ"ר, בעונת השיטפונות. האגם ניזון גם מארבעה נהרות עיקריים: שיאנג, זי, יואן ולישווי.

האגם מהווה אזור חורף חשוב לעופות נודדים.

היסטוריה
--------

שדות האורז הקדומים ביותר שהתגלו עד כה בעולם היו במישור ליאנג, שהיה אז בקצה המערבי של האגם.

ההתיישבות החקלאית באזור החלה עוד בימי קדם, ובמאה ה -19 נהרסו הרבה מהאזורים הרדודים יותר של האגם כדי ליצור אדמות חקלאיות.

בשנת 1949, רוב האגם יובש בשביל אדמות חקלאיות, מה שהפך אותו רק לאגם המים המתוקים השני הגדול ביותר בסין.

האגם הוגדר כאתר מוגן, בשנת 1992.

באמונה העממית
-------------

המשמעות המילולית של "דונגטינג" היא "חצר המערות". האגם נקרא על שם אולם גדול (או מערה) אשר לפי אמונה עממית נמצא מתחתיו, ובו שולטות רוחות שתי נשותיו של הקיסר האגדי שון. על פי אמונה זו יוצאים מאולם זה מעברים תת-קרקעיים אל כל חלקי האימפריה.

ערים מרכזיות על האגם
--------------------

* יואיאנג (אנ')
* צ'אנגדה
* יי-יאנג (אנ')

ראו גם
------

* הקיסר שון

קישורים חיצוניים
----------------

ויקישיתוף מדיה וקבצים בנושא **אגם דונגטינג** בוויקישיתוף
* אגם דונגטינג, באתר אנציקלופדיה בריטניקה (באנגלית)

הערות שוליים
------------

1. 1 2 3 4  Dong dongting hu | Ramsar Sites Information Service, rsis.ramsar.org
2. ↑  Wei Ming (2013). "Dongting Lake". *Famous Lakes in China* (באנגלית and סינית). Huangshan, Anhui: Huangshan Publishing House. p. 41. ISBN 978-7-5461-2500-8.
3. ↑  Murck, Alfreda (2000). *Poetry and Painting in Song China: The Subtle Art of Dissent*. Harvard Univ Asia Center. pp. 8–10. ISBN 978-0-674-00782-6.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555905105171
* VIAF: 219145542526796640494
* WorldCat (עם VIAF): 219145542526796640494

 |
**אובייקטיביות חזקה** (אנגלית: Strong objectivity) מתייחסת לצורך בהתערבות במחקר ליצירת אובייקטיביות נטולת דעות קדומות כלומר על החוקר להכיר בעובדה שערכיו הסובייקטיביים משפיעים על האובייקטיביות שלו ובהכרח על המחקר, לפיכך אין אפשרות אמיתית לנטרלם אלא על ידי הוספת דעות שונות.

התפתחות המושג
-------------

"אובייקטיביות חזקה" היא מושג הלקוח מעולם הפילוסופיה ונזכר לראשונה על ידי החוקרת הפמיניסטית סנדרה הארדינג, בתחילת שנות ה-90 של המאה ה-20. המושג אובייקטיביות חזקה נועד לתאר אופן מחקר הכולל גם את נקודת המבט הפמיניסטית. הארדינג המבקרת את הדרך בה נחקרים נושאים הטוענים להיות "אובייקטיביים". נקודת מבט זו שוללת את האובייקטיביות של המדע המסורתי ומעלה את הטענה כי נשים ודרכי מחשבתן נדחקו לשוליים. עמדות החוקרים ואופן יצור הידע שלהם מושפעים מקטגוריות של מין, גזע ומעמד. המחקר המודרני הנשלט ברובו על ידי גברים לא מאפשר את האובייקטיביות הרצויה.

תחומי מחקר בהם נדרשת אובייקטיביות חזקה
--------------------------------------

הארדינג גורסת שעל מנת ליצור את אותה אובייקטיביות רצויה במחקרים מתחומי מדעי החברה ,יש צורך בשיטת מחקר שתשלב חוקרים בעלי דעות, אמונות וערכים המשלימים זה את זה. "אובייקטיביות חזקה" דרושה בתחומים אלה להבדיל מתחומי מדע אחרים כמו פיזיקה וכימיה שיש להם בסיס ידע אחיד, המאפשר להשוות בין תוצאות מחקרים שונים. בתחומי המחקר החברתי אין אפשרות של השוואה בין מחקרים, לא ניתן לסתור מחקר אחד בעזרת מחקר אחר היות שהדעות תלויות בסביבה התרבותית שבה מתבצע המחקר ומשפיעות על הבנייה חברתית. השקפת העולם הפמיניסטית מניחה שהדעה האובייקטיבית המקובלת היא נקודת המבט הגברית. שאלת האובייקטיביות דנה בסוגיה אילו מחקר אובייקטיביים ואילו אינם, ומדוע, האם האובייקטיביות הכרחית או לא. איך ואם בכלל אפשר להשיג אובייקטיביות במחקר? שאלות אלה נובעות מחששות לגבי סקסיזם ודעה קדומה גברית הנמצאים במדע ובמחקרים הדומיננטיים.

בספרה "Whose Science? Whose Knowledge?"שפורסם בשנת 1991 טענה הרדינג כי רוב המחקרים שעסקו בנשים נעשו על ידי חוקרים גברים בעלי השקפת עולם גברית ברובה ולפיכך על מנת ליצור "אובייקטיביות חזקה" במחקרים אלה יש לשלב בהם נשים על מנת להתגבר על דעות קדומות ואמונות "גבריות". לדעתה יצירת אובייקטיביות חזקה בדרך זו אינה מחלישה את המחקר אלא מחזקת אותו.

לקריאה נוספת
------------

* ניצה ינאי, **דרכים לחשיבה פמיניסטית, שאלת המדע בפמיניזם - סנדרה הארדינג/סוגיות החקירה המדעית בפמיניזם,** 2007

הערות שוליים
------------

1. ↑  Sandra Harding (1991). *Whose Science? Whose Knowledge? Thinking from Women's Lives*.
2. 1 2  Harding, Sandra, **Whose Science? Whose Knowledge?: Thinking from Women's Lives**, Cornell university press, Ithaca, 1991
3. ↑  Sandra Harding (1998). *Is Science Multicultural? Postcolonialisms, Feminisms, and Epistemologies*.
**אליס חתוקאי** (נולדה ב-27 בינואר 2003) היא כדורסלנית צ'רקסית-ישראלית המשחקת במכבי עירוני רמת גן.

ביוגרפיה מקצועית
----------------

חתוקאי החלה לשחק כדורסל בכתה ב' בקבוצת כפר כמא, קט-סל בנות. בכתה ד' יצאה בפעם הראשונה מהכפר ועברה לשחק בקבוצת כפר תבור, קט-סל בנים. בכיתה ו' עברה לשחק בהפועל עמק יזרעאל בקבוצת ילדות ונערות, ובכיתה ח' עברה לקבוצה להפועל גלבוע מעיינות, קבוצה בת של הפועל גלבוע גליל ב-2017 זומנה לנבחרת ישראל עד גיל 14, אך פציעה ברצועה הצולבת וניתוח בעקבותיו, הביאו להפסקה בת שנתיים במשחקיה. לאחר החלמתה, החלה את הקריירה שלה ככדורסלנית בליגה הלאומית כבר בהיותה בכתה יא' בקבוצת הפועל גלבוע/מעיינות, לצד המשך משחקיה בקבוצת הנערות של מועדון זה. היא בלטה במספר הנקודות הרב שהשיגה במשחקיה, עד לשיא של 30 נקודות במשחק אחד בקבוצת הנערות בעונת 2020–2021, ו-23 נקודות במשחק אחד בקבוצת הבוגרות בליגה הלאומית, בשנה שלאחריה. בעונה זו (2020–2021) הוענק לה תואר תגלית העונה בליגה הלאומית. בשנת 2021 נבחרה להיות בנבחרת הנערות של ישראל עד גיל 18 (דרג א'), וטסה עם הנבחרת לאליפות אירופה ביוון. שנה אחר כך, בשנת 2022, נמנתה כבר עם סגל נבחרת העתודה לאליפות אירופה דרג ב’ שהתקיימה במקדוניה הצפונית ביולי 2022, שם סיימה הנבחרת במקום השלישי עם עלייה חזרה לדרג א' – לראשונה אחרי 15 שנה.

בעונת 2022-2023 הצטרפה לקבוצת מכבי עירוני רמת גן בליגת העל, ובמקביל המשיכה לשחק בקבוצת הפועל גלבוע/מעיינות מהליגה הלאומית ב"כרטיס כפול", המאפשר השתתפות בשני משחקים רשמיים בליגות הגבוהות של ישראל בכל מחזור.

חיים אישיים
-----------

חתוקאי היא הבת האמצעית במשפחה.

היא הכדורסלנית הצ'רקסית הראשונה בליגת העל מאז 2004, אחרי נילי נאתכו, שחקנית נבחרת ישראל לשעבר, אשר נהרגה בתאונת דרכים.

הערות שוליים
------------

1. 1 2  ליאור ברטל, ‏אליס חתוקאי ממשיכה את מורשת הכדורסל בחברה הצ'רקסית: "רוצה להיות מודל לנערות מהכפר", באתר דבר העובדים בארץ ישראל, 6 במרץ 2023
2. ↑  אליס נשארת בבית, באתר מועדון כדורסל גלבוע מעיינות, ‏15 ביולי 2021
3. ↑  משה האליקמן, ירדן גרזון בפנים: סגל נבחרת העתודה, באתר SR - Sports Rabbi, ‏17 באפריל 2022
4. ↑  יעקב מאיר, אחרי 15 שנה: נבחרת העתודה לנשים עלתה לדרג א', באתר ישראל היום, 17 ביולי 2022
5. ↑  רועי לזר, שלוש החתמות חשובות לקבוצת הבוגרות, באתר מועדון כדורסל נשים מכבי עירוני רמת-גן – פייסבוק, ‏10 ביולי 2022
6. ↑  שמעון אלבז, אליס חתוקאי מכפר כמא היא אחת ההבטחות הגדולות של כדורסל הנשים, באתר mynet‏ העמק, 8 בפברואר 2023

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אליס חתוקאי"**.
**המלכודת** (בצרפתית: **L'Assommoir**) הוא רומן, שכתב אמיל זולא והתפרסם תחילה בהמשכים בעיתונות הצרפתית. הרומן הוא החלק השביעי בסדרת רוגון-מקוואר. מדובר ברומן נטורליסטי שנוי במחלוקת, מצד אחד המבקרים את הסגנון הבוטה עד כדי פורנוגרפי ומצד שני המבקרים את התיאור חסר הרחמים העליבות של הפרולטריון הצרפתי.

הספר היה לרב-מכר והסופר זכה באמצעותו לתהילה וגם לרווח כספי ניכר, שאיפשר לו לקנות בית, בית שלאחר מותו הפך למוזיאון פרשת דרייפוס.

הספר הוקדש למעמד הפועלים ובו שחזר הסופר את שפתם ומנהגי הפועלים, תוך תיאור ההרס שנגרם על ידי עוני ואלכוהוליזם.

**המלכודת** התחיל להתפרסם ב-1876 בכתב העת Le Bien public, אולם בעקבות חילוקי דעות בין הסופר ובין עורך העיתון פסק פרסום ההמשכים ועבר ל-La République des Lettres. ב-1877 פורסמו הפרקים יחד בצורת ספר. הספר נאסר למכירה בתחנות רכבת. זולא הואשם בפלגיאט מסופר אחר, אך זו הייתה האשמת שווא, הוא אומנם נעזר בספרו של אחר לצורך הרחבת אוצר המילים הנחוץ ליצירתו, אך לא מעבר לכך.

עיבודים
-------

ב-1879, שנתיים לאחר פרסום הספר, עובדה יצירה לבמה על ידי ויליאם בוסנאך ואוקטבה גסטינו בעזרתו של זולא. הצגת הבכורה התקיימה ב-18 בינואר 1879 וזכתה להצלחה גדולה.

היו גם עיבודים קולנועיים רבים, אלה של אלברט קפלאני ב-1909, דייוויד וורק גריפית' ב-1931, גסטון רודס ב-1933, המפורסם שבהם הוא ללא ספק Gervaise מאת רנה קלמנט שיצא לאקרנים ב-1956.

* ב-1972 Zapandnia (L'Assommoir), סרט סובייטי.
* ב-1995 ג'רווייז מקוואר, אופרה מאת גיזלהר קלבה.
* ב-2022 L'Assommoir, ספר קומיקס מאת עמנואל מוינו, מתייה סולאל וחאווייר ברנוד.

קישורים חיצוניים
----------------

ויקישיתוף מדיה וקבצים בנושא **המלכודת** בוויקישיתוף
**גלילי דרחי** (נולד ב-10 במרץ 1949, תל אביב, ישראל) הוא כדורגלן עבר ישראלי, אשר שיחק לרוב בעמדת הקשר ומזוהה עם קבוצות גדנ"ע תל אביב יהודה, שמשון תל אביב, והפועל פתח תקווה. בראשית שנות ה-70 של המאה ה-20 שיחק בקבוצת וינר ספורט קלוב מאוסטריה.

קורות חייו
----------

גלילי דרחי נולד בתל אביב ב-1949. ב-1964 הצטרף לקבוצת גדנ"ע תל אביב יהודה, ובשל רמת משחקו וכושרו הגופני שיחק עם שחקני שנתון 1947. בעונת 1964/1965 זכה עם קבוצתו באליפות ליגת העל בכדורגל לנוער, וביולי 1967 זכה עם קבוצתו בגביע המדינה בכדורגל לנוער שנקרא "גביע ירושלים" באותה העת. בהמשך, במהלך עונת 1966/1968 בליגה הלאומית עבר לשחק בקבוצת שמשון תל אביב תחת מאמנו מקבוצת גדנ"ע יהודה עמי פזטל. משחקו הראשון היה ב-1 באוקטובר 1967 מול הפועל תל אביב. דרחי שיחק בשורות שמשון תל אביב עד סיום עונת 1968/1969 בליגה הלאומית ומשחק הליגה האחרון בשורות הקבוצה היה ב-21 ביוני 1969 מול מכבי תל אביב. בסך הכל הופיע ב-40 משחקי ליגה בשורות שמשון תל אביב ובהם כבש 2 שערים.

בסיום העונה עבר דרחי לשחק בקבוצת הפועל פתח תקווה. משחקו הראשון היה ב-4 באוקטובר 1969 מול הפועל כפר סבא. דרחי שיחק בשורות פתח תקווה עד לסיום עונת 1971/1972 בליגה הלאומית ומשחק הליגה האחרון שלו היה ב-24 ביוני 1972 מול בני יהודה תל אביב. בסף הכל שיחק דרחי ב-56 משחקי ליגה בשורות הפועל פתח תקווה ובהם כבש 9 שערים. בשל חילוקי דעות כספיים מול קבוצתו ורצונו לשחק מחוץ לישראל, נכנס דרחי להסגר בינלאומי. הוא יצא להולנד והתאמן בשורות קבוצת המילואים של אייאקס אמסטרדם. לאחר מספר חדשים עבר להתאמן בשורות חרונינגן, אך לא עלה בידו לחתום חוזה עם הקבוצה. בהמשך, יצא לאוסטריה וחתם בשורות קבוצת וינר ספורט קלוב. הוא שיחק בשורות הקבוצה במהלך עונת 1973/1974 בליגה הלאומית האוסטרית (אנ'). עם סיום העונה הוקמה הבונדסליגה האוסטרית, קבוצתו הורדה לליגה השנייה ודרחי החליט לפרוש ממשחק פעיל.

ב-1967 זומן דרחי לשורות נבחרת ישראל בכדורגל עד גיל 19, ובהמשך ועד 1970 שיחק בשורות נבחרת הנוער בכדורגל.

לאחר פרישתו פנה לעולם עסקי המוזיקה בווינה, הוא ניהל שלושה מועדוני ג'אז והתערה בחוגי הבוהמה הווינאית. ב-1982 שב לישראל, עבר קורס מאמני כדורגל במכון וינגייט, ובהמשך החל לאמן קבוצות ילדים ונערים במסגרת גדנ"ע יהודה. גלילי דרחי מתגורר בתל אביב-יפו, הוא נשוי ואב לשני ילדים.

תארים
-----

גדנ"ע תל אביב יהודה
* אלופת ישראל לנוער: 1964/1965
* מחזיקת גביע המדינה לנוער, "גביע ירושלים": 1966/1967

קישורים חיצוניים
----------------

ויקישיתוף מדיה וקבצים בנושא **גלילי דרחי** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* ע.יקותיאל, גלילי דרחי בהולנד, מעריב, 17 ביולי 1972
* ישראלי ומצרי בקבוצת ספורטקלוב, על המשמר, 5 באוגוסט 1973

הערות שוליים
------------

1. ↑  גלילי דרחי יצא להולנד, מעריב, 1 בספטמבר 1971.
2. ↑  מנשה נהוראי, גלילי דורש הלוואה ומשכורת, מעריב, 26 בדצמבר 1971.
3. ↑  אבל ניצחנו במלחמה, 26 במאי 1974, באתר דר שפיגל, (בגרמנית).
4. ↑  גלילי דרחי, באתר מוזיאון הפועל פתח תקווה.
טירת סוורנדרוג
**טירת סוורנדרוג** (באנגלית: **Severndroog Castle**) היא מבנה שטות (folly) שתוכנן על ידי האדריכל ריצ'רד ג'אפ בשנת 1784 ביער אוקסליז שעל גבעת שוטרז בדרום מזרח לונדון ברובע גריניץ'.

היסטוריה
--------

המבנה הוקם כאנדרטה לזכרו של רב החובל סר ויליאם ג'יימס שבאפריל 1755 התקיף את מצודת שודדי הים בסווארנאדורג - בין מומבאי לגואה, לחופה המערבי של הודו.
המבנה הוקם לאחר מותו של ג'יימס בשנת 1783 על ידי אשתו, ליידי ג'יימס מאלת'ם.
המבנה נבנה בסגנון גותי, גובהו 19 מטרים, צורתו משולשת, ושני מגדלים מחומשים מצויים בשני קצותיו. בראש המבנה ממוקמת מרפסת תצפית.

בשנת 1988 הודיעה המועצה המקומית כי אינה יכולה לממן את אחזקת המבנה וסגרה אותו. בשנת 2002 הוקמה קרן הנאמנות לשימור טירת סוורנדרוג על ידי תושבי הסביבה במטרה לשפץ את המבנה. עבודות השיפוץ החלו בשנת 2004 וצולמו על ידי רשת הטלוויזיה BBC כסדרת טלוויזיה בשם "שיקום".

קישורים חיצוניים
----------------

| עיינו גם בפורטלים: |
| --- |
|  | **פורטל לונדון** |
|  | **האדריכלות** |

ויקישיתוף מדיה וקבצים בנושא **טירת סוורנדרוג** בוויקישיתוף
* 

* אתר האינטרנט הרשמי של טירת סוורנדרוג
* הטירה באתר מועצת רובע גריניץ'
* מאמר על שיקום הטירה באתר הBBC
מטוס איליושין מדגם אליושין Il-18 במנחת של שדה התעופה לבאשובו.
**נמל התעופה "לבאשובו"** (ברוסית: **Аэропорт Левашо́во**) הוא שמו נמל התעופה צבאי, המשמש את גדוד התעופה הנפרד ה-33 של חיל האוויר הרוסי. ממוקם בסמוך לעיר סנקט פטרבורג שבצפון-מערב רוסיה. שמו נובע משם הכפר הסמוך אליו, לבאשובו, הנמצא במרחק 2 קילומטרים בלבד.

ישנן תוכניות להפיכתו לנמל תעופה אזרחי מודרני.

היסטוריה
--------

תשתית שדה התעופה המודרנית נבנתה בשנת 1950 ושימש כבסיסם של חיל הנ"מ וגדוד המפציצים ה-177 עד למעברו בשנת 1956 לבסיס גרומובו. נמל התעופה מסוגל לקלוט מטוסי נוסעים מדגמי טופולב Tu-135 ומטוסי טופולב Tu-154 ושימש גם טייסות של מטוסי אנטונוב An-12 ומטוסי אנטונוב An-26.

בינואר 2014 התמקמה בנמל התעופה יחידת האוויר הניסויית 1080 שמשתמשת במטוסי אנטונוב An-26, אנטונוב An-30 ו-אנטונוב An-72 ובמסוקי מיל מי-8 וממשיך לשמש טייסות של כוחות האוויר והחלל.

פיתוח
-----

ישנן תוכניות להפוך את שדה התעופה הצבאי לנמל תעופה אזרחי, אחת המשקיעות הפוטנציאליות הייתה חברת גזפרום תעופה, חברה בת של תאגיד גזפרום, שהייתה מוכנה לבנות תשתיות לקליטת מטוסי נוסעים אזרחיים ובניית בית נתיבות אזרחי, כאשר נמל התעופה יוקצה לקליטת טיסות צ'רטר, טיסות עסקים וטיסות מטען קטנות, כאשר נמל התעופה הבינלאומי פולקובו ימשיך לקלוט טיסות סדירות בינלאומיות. גזפרום תכננה לבצע עבודות הסבה דומות לאלה שביצעה בנמל התעופה הבינלאומי אוסטאפייבו וחתמה על חוזה בנייה בשנת 2016. בשנת 2021 משרד ההגנה של רוסיה אישר לגזפרום להשקיע בשיפוץ נמל התעופה, כולל בניית טרמינל נוסעים מודרני ושיפוץ מסלול ההמראה כך שיוכל לקלוט מטוסי מטען, מטוסים אזרחיים ומטוסים צבאיים. העבודות מתוכננות להסתיים עד 2023.

קישורים חיצוניים
----------------

ויקישיתוף מדיה וקבצים בנושא **נמל התעופה לבאשובו** בוויקישיתוף

הערות שוליים
------------

1. ↑  Будущий аэропорт в Левашово получил землю под развитие
2. ↑  Второй аэропорт — только для маленьких, Фонтанка.ру
3. ↑  Денис Лебедев «Петербург встает на крыло»
4. ↑  РБК Daily 03.09.2007
5. ↑  «Газпром авиа» меняет прописку, 2016-08-08
6. ↑  ИНТЕРФАКС-НЕДВИЖИМОСТЬ — Проект аэропорта «Газпром авиа» в Ленобласти подготовят в III квартале этого года
**וסטבורן**
(למפת לונדון מוגדלת)**קנט**
**סארי**
**ברקשייר**
**בקינגהאם**
**הרטפורדשייר**
**אסקס**וסטבורן**וסטבורן**(למפת לונדון רגילה)**קנט**
**סארי**
**בר.**
**בקי.**
**הרטפורדשייר**
**אסקס**וסטבורן**וסטבורן**(למפת קנזינגטון וצ'לסי רגילה)וסטבורן**וסטבורן**(למפת קנזינגטון וצ'לסי מוגדלת)וסטבורן**וסטבורן**
מפת לונדות משנת 1790. נהר וסטבורן מסומן בכחול
**נהר וסטבורן** (באנגלית: River Westbourne), הוא אחד הנהרות התת-קרקעיים הזורמים מתחת העיר לונדון באנגליה. הנהר דומה בגודלו לנהר הפליט ובדומה לפליט זורם גם הוא מהמפסטד דרומה, דרך הייד פארק, מתחת כיכר סלואון ונשפך אל התמזה באזור צ'לסי.

הנהר נקרא במקורו קילבורן - ופירוש השם "Cye Bourne" - "הנהר המלכותי". לנהר היו שמות נוספים בעבר, ביניהם: 

* נהר הקילבורן
* נהר הקלבורן
* נהר ביסווטר
* נהר הסרפנטין
* נהר הבורן
* פלג וסטברוק
* נהר רנלך

נתיב הנהר
---------

נתיב הנהר כיום שנוי במחלוקת. לפי אחת הגרסאות מוצאו בהמפסטד. לפי גרסה אחרת מוצאו בקנסינגטון ליד נוטינג היל משם הנהר זורם דרך גני קנזינגטון שם הוא מזין את הבריכה העגולה, ודרך הייד פארק שם הוא מזין את אגם הסרפנטיין. בהמשך זורם הנהר מתחת לאדמה עד ארמון בקינגהאם שם הנהר מזין את בריכת הארמון, ואת האגם בפארק סנט ג'יימס.

הנהר זורם בצינור מעל תחנת הרכבת התחתית "כיכר סלואן", עד שפכו אל התמזה.

לפי גרסה אחרת, נהר טייברן הוא שזורם מתחת לארמון בקינגהאם.

גלריית תמונות
-------------

* הנהר בתחנת הרכבת התחתית בכיכר סלואן. הנהר זורם בצינור האפור שמעל הרכבת (קרונות קו סירקל של הרכבת התחתית של לונדון).הנהר בתחנת הרכבת התחתית בכיכר סלואן. הנהר זורם בצינור האפור שמעל הרכבת (קרונות קו סירקל של הרכבת התחתית של לונדון).
* הנהר בתחנת הרכבת התחתית בכיכר סלואן. הנהר זורם בצינור הירוק שמעל הרכבת.הנהר בתחנת הרכבת התחתית בכיכר סלואן. הנהר זורם בצינור הירוק שמעל הרכבת.

ראו גם
------

| עיינו גם בפורטל: |
| --- |
|  | **פורטל לונדון** |

* הנהרות התת-קרקעיים של לונדון

קישורים חיצוניים
----------------

ויקישיתוף מדיה וקבצים בנושא **וסטבורן** בוויקישיתוף
**ג'וזף אנדרסון** (באנגלית: **Joseph Anderson**) הוא קצין בדימוס בדרגת לוטננט גנרל. שירת כמפקד הקורפוס המוטס ה-18 וכראש אגף מבצעים, תכנון ואימונים של צבא ארצות הברית.

ביוגרפיה
--------

אנדרסון נולד בעיירה במחוז וסטצ'סטר שבמדינת ניו יורק. ב-1981 סיים לימודיו באקדמיה הצבאית של ארצות הברית והתגייס לצבא. 

שירת כמפקד מחלקה בדיוויזיית החי"ר החמישית, לאחר מכן הוצב בפנמה ושירת בגדוד 193, וכמפקד פלוגה בגדוד השני של רגימנט החי"ר 187 בדיוויזיה המוטסת ה-101. פיקד על פלוגה בגדוד השני של רגימנט הריינג'רס ה-75 והשתתף עמה בפלישה לפנמה. לאחר לימודים במכללה לפיקוד ומטה שירת בענף חי"ר באגף כוח אדם של הצבא. ב-1993 הוצב בהוואי, שימש קצין מבצעים של הגדוד השלישי ברגימנט החי"ר ה-22 של דיוויזיית החי"ר ה-25, קצין אג"ם של החטיבה הראשונה של הדיוויזיה, עוזר למפקד כוחות הצבא בפיקוד האוקיינוס השקט של ארצות הברית וסגן מפקד החטיבה השלישית של דיוויזיית החי"ר ה-25. 

פיקד על הגדוד השני ברגימנט הצנחנים ה-505 של הדיוויזיה המוטסת ה-82, תחת פיקודו נשלח הגדוד ב-1999 לאלבניה במסגרת מבצע כוח מאוחד והיה הכוח היבשתי האמריקאי הראשון שנכנס לקוסובו במסגרת כוח קוסובו. למד במכללת המלחמה של הצי ונותר להדריך במכללה. ביולי 2002 מונה למפקד החטיבה השנייה ומפקד רגימנט החי"ר ה-502 של הדיוויזיה המוטסת ה-101. בתקופת פיקודו השתתפה החטיבה במלחמת עיראק. בתפקידו הבא שימש ראש מטה הדיוויזיה. בפברואר 2005 מונה לעוזרו של מזכיר הצבא של ארצות הברית. 

באוגוסט 2006 מונה לראש מטה הקורפוס השלישי בפורט הוד, בדצמבר נשלח הקורפוס לעיראק והוא שימש ראש מטה גייסות בעלות הברית. ביוני 2008 מונה לסגן מפקד פיקוד הגיוס של הצבא. באוגוסט 2009 הוצב שוב בעיראק כראש מטה כוחות ארצות הברית והכוח הרב-הלאומי, לתקופת הנסיגה והעברת השליטה לכוחות הביטחון העיראקיים. באוגוסט 2010 מונה לראש ענף מבצעים, כוננות וגיוס במחלקת הצבא. 

בנובמבר 2011 מונה למפקד דיוויזיית החי"ר הרביעית בפורט קרסון שבקולורדו.

ביוני 2013 קודם לדרגת לוטננט גנרל ומונה למפקד הקורפוס המוטס ה-18, במסגרת זו הוצב באפגניסטן ומונה בפברואר 2014 לסגן מפקד כוח הסיוע הביטחוני הבינלאומי עד לפירוקו בסוף השנה. במאי 2015 מונה לראש אגף מבצעים, תכנון ואימונים של צבא ארצות הברית. ב-2019 פרש מהשירות הצבאי.

לאחר פרישתו עבד בחברות ייעוץ והוא מכהן כנשיא וכמנכ"ל חברת בת של רפאל - מערכות לחימה מתקדמות בארצות הברית: RAFAEL SYSTEMS GLOBAL SUSTAINMENT (RSGS). 

אנדרסון בעל תואר שני בניהול מאוניברסיטת מרכז מישיגן ובעל תואר שני בלימודי ביטחון לאומי ואסטרטגיה ממכללת המלחמה של הצי. נשוי לבת' ואב לשני בנים.

קישורים חיצוניים
----------------

ויקישיתוף מדיה וקבצים בנושא **ג'וזף אנדרסון** בוויקישיתוף
* ביוגרפיה באתר בית הנבחרים של ארצות הברית
* ביוגרפיה באתר militaryhallofhonor.com

הערות שוליים
------------

1. ↑  Maj. Gen. Joseph Anderson assumes command of 4th Inf. Div. Fort Carson, אתר צבא ארצות הברית, 17 בנובמבר 2011
הרפובליקה העממית של סיןהרפובליקה העממית של סין
זהו שם סיני; שם המשפחה הוא ג'ונג. 

**ג'ונג שאנשאן** (בסינית: **钟睒睒**, פין-יין: **Zhōng shǎn-shǎn**; נולד בדצמבר 1954) הוא מיליארדר סיני, מקים ויושב ראש "Nongfu Spring", חברת המשקאות הגדולה בסין ובעל השליטה בחברת הביופארמה "Wantai" שאותה הנפיק באפריל 2020 בבורסת שאנגחאי ומאז נסק שוויה למעל 13 מיליארד דולר.

הונו הוערך בפברואר 2021 במעל 100 מיליארד דולר.

חיים מוקדמים וקריירה
--------------------

שאנשאן שנולד בהאנגג'ואו, נשר בגיל 12 מבית ספר יסודי במהלך התקופה הכאוטית של המהפכה התרבותית בסין, במהלכה נרדפו הוריו על ידי המשטר. הוא עבר לאחר מכן במגוון עבודות, כולל כפועל בניין, ככתב עיתונות וכסוכן מכירות של משקאות לפני שהקים עסק עצמאי משלו.

בספטמבר 1996 הקים את חברת המשקאות Nongfu Spring, שגדלה ביציבות לאורך השנים עד שהגיע להיות חברת המשקאות הגדולה בסין. והונפקה 
הוביל את Wantai (או בשמה המלא Beijing Wantai Biological Pharmacy) להנפקה מוצלחת.

בתחילת 2020 היה מוערך הונו בכמיליארד דולר "בלבד", אולם ההנפקות המוצלחות שלו בבורסת הונג-קונג הקפיצו אותו לשוויון עם ג'ק מא, שהיה באותו זמן האיש העשיר בסין, עם הון אישי מוערך במעל 51 מיליארד דולר (מהמקום ה-1064 למקום ה-20 בעולם).

מאפריל 2020, אז היה הונו מוערך בכ-2 מיליארד דולר, ועד ינואר 2021, קפץ הונו למעל 97 מיליארד דולר. בפברואר היה לראשונה לאסייתי הראשון והאדם החמישי בהיסטוריה שחצה את רף 100 מיליארד דולר.

קישורים חיצוניים
----------------

ויקישיתוף מדיה וקבצים בנושא **ג'ונג שאנשאן** בוויקישיתוף

הערות שוליים
------------

1. ↑  הפרופיל של ג'ונג שאנשאן, באתר פורבס
**לורנצו קולומבו** (באיטלקית: **Lorenzo Colombo**; נולד ב-8 במרץ 2002 בווימרקטה שבאיטליה) הוא כדורגלן איטלקי המשחק בעמדת החלוץ בקבוצת מילאן.

קריירת מועדונים
---------------

קולומבו גדל במחלקת הנוער של מילאן. ב-12 ביוני 2020 ערך את הופעת הבכורה שלו בקבוצה הבוגרת של המועדון, בתיקו 0-0 נגד יובנטוס במסגרת קופה איטליה. ב-18 ביולי ערך את הופעת הבכורה שלו בסרייה א', בניצחון 5-1 על בולוניה 1909 במסגרת המחזור ה-34 לעונת 2019/2020. ב-24 בספטמבר הבקיע את שער הבכורה שלו במועדון, בניצחון 3-2 על בודה/גלימט במסגרת סיבוב ההעפלה השלישי לליגה האירופית לעונת 2020/2021.

ב-26 בינואר 2021 הושאל לקרמונזה מהסרייה ב' עד לתום עונת 2020/2021. ב-31 בינואר ערך את הופעת הבכורה שלו במועדון, בתיקו 1-1 נגד צ'יטדלה במסגרת המחזור ה-20 בליגה. ב-13 במרץ הבקיע את שערו היחיד במועדון, בניצחון 3-0 נגד רג'יאנה במסגרת המחזור ה-28 בליגה. בסך הכל ערך 13 הופעות ליגה במדי המועדון.

ב-31 ביולי 2021 הושאל קולומבו למשך עונה אחת לספאל מהסרייה ב'. ב-14 באוגוסט ערך את הופעת הבכורה שלו במועדון, בהפסד 2-1 לבנוונטו במסגרת הסיבוב הראשון של קופה איטליה. ב-22 באוגוסט ערך את הופעת הבכורה שלו בליגה, בהפסד 1-0 לפיזה במסגרת המחזור הראשון בליגה לעונת 2021/2022. ב-29 באוגוסט הבקיע את שער הבכורה שלו במועדון, בניצחון 5-0 על פורדנונה במסגרת המחזור השני בליגה. הוא ערך 34 הופעות ליגה במהלך תקופת ההשאלה, בהן הבקיע שישה שערים.

ב-7 ביולי 2022 הושאל קולומבו למשך עונה אחת ללצ'ה מהסרייה א'. ב-5 באוגוסט ערך את הופעת הבכורה שלו במועדון, בהפסד 3-2 לצ'יטדלה במסגרת הסיבוב הראשון של קופה איטליה. במשחק זה הבקיע את שער הבכורה שלו במועדון. ב-13 באוגוסט ערך את הופעת הבכורה שלו בליגה, בהפסד 2-1 לאינטר מילאנו במסגרת המחזור הראשון לעונת 2022/2023. ב-31 באוגוסט הבקיע את שער הבכורה שלו בליגה, בתיקו 1-1 נגד נאפולי במסגרת המחזור הרביעי בליגה.

קריירה בינלאומית
----------------

קולומבו היה חלק מסגל נבחרת איטליה עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.

קישורים חיצוניים
----------------

* לורנצו קולומבו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Official: AC Milan confirm striker Lorenzo Colombo has been loaned to Cremonese - the details באתר Sempre Milan, ‏ 26 בינואר 2021 (באנגלית)
2. ↑  Official Statement: Lorenzo Colombo באתר הרשמי של מילאן, 31 ביולי 2021 (באנגלית)
3. ↑  COLOMBO È UN NUOVO CALCIATORE DEL LECCE באתר הרשמי של לצ'ה, 7 ביולי 2022 (באיטלקית)
סמליל העמותה
**"פסטיבל בשקל"** היא עמותה הפועלת לשינוי חברתי לחיזוק הפריפריה הכלכלית, החברתית והגאוגרפית בישראל. העמותה פועלת בקרב הקהילות השונות והנוער על ידי העצמה ופעילות תרבותית. הכניסה וההשתתפות בכלל פעילויות העמותה היא במחיר סמלי של שקל אחד.

בתשלום של שקל אחד יש אמירה חברתית על מחירי הכניסה הגבוהים למופעי בתרבות בארץ, המונעים מרבים ליהנות מהמופעים. התשלום הסמלי מבטיח שפעילויות העמותה יהיו נגישות באופן שווה לכל חברי הקהילה.

מסר העמותה הוא שכל אדם זכאי לתרבות וכי תרבות איננה מותרות. 

מטרות העמותה הן הרחבת מעגל צריכת התרבות, קידום היצירה בקהילה המקומית בשכונות והקמת בסיס למפגש בין קצוות חברתיים. 

העמותה נוסדה בשנת 2001 על ידי קבוצת חברים ואמנים ובהם שאנן סטריט סולן להקת הדג נחש, מפיק הפסטיבל כרמי וורטמן, הזמר חיים אוליאל ועוד.

הפסטיבל, נודד ברחבי הארץ ומקיים אחת לשנה במספר שכונות ויישובים בפריפריה, בשיתוף עם הרשות המקומית. בעזרת בני נוער מקומיים מעלים פסטיבל ססגוני שנותן במה ללהקות וכישרונות מקומיים וכן לטובי אומני ישראל בתחום המוזיקה בהם: ברי סחרוף, היהודים, הדג נחש, קרולינה, כנסיית השכל, מושיק עפיה, דודו טסה, מיכאל גריילסאמר, גבע אלון, חיים אוליאל, עידן יניב, מירי מסיקה, רמי פורטיס, טיפקס, סינרגיה, סגול 59 ועוד.

משנת 2002 התקיימו פסטיבלים בשכונות ובישובי פריפריה כגון: שכונת הקטמונים, פסגת זאב ובקריית מנחם שבירושלים. קריית שמונה, עכו, מגדל העמק, בית שאן, מועצה אזורית גלבוע, בת ים, לוד, קריית גת, ירוחם, שדרות, דימונה, ערד, קריית מלאכי מעלות-תרשיחא ועוד. 
כמות המשתתפים הממוצעת באירועי העמותה עומדת על כ-7,000.

ב-22 באוגוסט 2012 התארח הפסטיבל במעלות-תרשיחא, בפארק "ברוכים הבאים" שבכניסה לעיר. אל הפסטיבל הגיעו קרוב ל-8,000 משתתפים וברשימת המופיעים: תיאטרון רחוב לופטגישפט ומופע ילדים, ברי סחרוף, רמי פורטיס, מושיק עפיה, קרולינה, לוס כפרוס, מופע הארנבות של דוקטור קספר, טג', פלורנטין, עושאק אל שיח אימאם ו-Selfish Shepherd.

בספטמבר 2013 התקיים הפסטיבל שוב במעלות-תרשיחא בהנחיית מודי בר-און.

בשנת 2016 נערך הפסטיבל לראשונה גם בסחנין.

קישורים חיצוניים
----------------

* מיכל רוזן, ‏היום לראשונה יגיע 'פסטיבל בשקל' לסח'נין, בחנוכה נהריה ומעלות יחגגו, באתר דבר העובדים בארץ ישראל, 18 בנובמבר 2016
* פסטיבל בשקל, באתר "גיידסטאר ישראל"

הערות שוליים
------------

1. ↑  מיכל רוזן, ‏היום לראשונה יגיע 'פסטיבל בשקל' לסח'נין, בחנוכה נהריה ומעלות יחגגו, באתר דבר העובדים בארץ ישראל, 18 בנובמבר 2016
**נטשה שר** (נולדה ב-1973) היא כנרת ילידת ברית המועצות, בתו של הוויולן יורי גנדלסמן.

ביוגרפיה
--------

שר עלתה לישראל עם משפחתה בשנת 1990 ולמדה באקדמיה למוסיקה ולמחול בירושלים אצל הפרופסורים מאיה גליזרובה ויורי גנדלסמן. אחרי שניגנה תקופת מה בתזמורת הפילהרמונית הישראלית, שם היה אביה ויולן ראשון, עזבה את הפילהרמונית ועברה אל הקאמרטה הישראלית ירושלים, שם היא מנגנת בראש קבוצת הכינור השני.

נטשה שר חברה בטריו מיתרים אראטו וכן הופיעה כסולנית עם תזמורות בישראל ועם הרכבים קאמריים בקונצרטים ובפסטיבלי מוזיקה, בישראל ובעולם. בין השאר ניגנה כסולנית עם התזמורת הפילהרמונית הישראלית, התזמורת הסימפונית ירושלים והתזמורת הקאמרית הישראלית. מחוץ לישראל הופיעה בלונדון, פריז, פרנקפורט, מילאנו ויפן.

אחיה של נטשה שר הוא הכנר יונתן גנדלסמן, שהיגר עם הוריו לארצות הברית ומופיע שם בהרכבים חוצי-קווים ועם אמנים הן מתחום המוזיקה הקלאסית והן מתחומי ג'אז ופופ.

קישורים חיצוניים
----------------

* נטשה שר, ברשת החברתית פייסבוק
* נטשה שר, באתר Discogs (באנגלית)
* נעם בן זאב, מעבר לקשת, באתר הארץ, 2 באוגוסט 2009

הערות שוליים
------------

1. 1 2  נעם בן זאב, ראיון עם יורי גנדלסמן ונטשה שר ב"עכבר העיר", 2.8.2009
**הרי עסיר** (בערבית: **جبال عسير**) הם רכס הרים שמיקומם בעיקר בדרום־מערב ערב הסעודית ובדרום תימן. רכס זה הוא חלק מרכס ארוך המשתרע לאורך השבר הסורי אפריקאי.

צנעא

גאוגרפיה
--------

בהרי עסיר, שנמצאים בחצי האי ערב המדברי והיבש, יורדים באזורים מסוימים 480 מילימטרים של משקעים בשנה. לשם השוואה, זוהי כמות כפולה מכמות המשקעים השנתית שיורדת בבאר שבע. כמות משקעים זו הופכת את אזור ההרים לאזור הפורה ביותר בתימן ובערב הסעודית. החלק של הרכס שנמצא בתימן גבוה יותר, ולכן בחורף יורד שם שלג. הפסגה הגבוהה ביותר ברכס היא פסגתו של הר נבי שועייב, שגובהה 3666 מטרים מעל פני הים. פסגה זו היא הגבוהה ביותר בחצי האי ערב, והשנייה בגובהה במזרח התיכון. לשם השוואה, גובה הר החרמון הוא 2,814 מטרים מעל פני הים.

על רכס ההרים שוכנת בירת תימן, צנעא, וכן מתגוררים עליו רוב תושבי תימן. כמו כן, על ההר נמצאת העיר הסעודית החשובה לאסלאם, מכה. הרכס הוא בעצם תחילתו מרכס הרים גדול בהרבה המשתרע עד הרי אנסריה שבצפון־מערב סוריה.

קישורים חיצוניים
----------------

| עיינו גם בפורטל: |
| --- |
|  | **פורטל המזרח התיכון** |

ויקישיתוף מדיה וקבצים בנושא **הרי עסיר** בוויקישיתוף